proxectonos/corpus_dominio_legal_administrativo_tmp huggingface dataset:
01/04/2022 | Administración LocalMunicipal
Cee
Aprobación inicial da modificación do artigo 3 da Ordenanza fiscal reguladora da taxa por instalación de postos, barracas, casetas de venda, espectáculos, atraccións situados en terreos de uso público local. Expte.2022/g016/000001

ANUNCIO DE APROBACIÓN INICIAL O Pleno do Concello de Cee, en sesión ordinaria celebrada o día 25 de marzo de 2022, acordou a aprobación inicial do artigo 3 da Ordenanza fiscal reguladora da taxa por instalación de postos, barracas, casetas de venda, espectáculos, atraccións ou recreo situados no terreo de uso público local, así como, industrias callexeiras e ambulantes e rodaxe cinematográfica. EXPEDIENTE N.º 2022/G016/000001. Sométese o expediente a información pública polo prazo de trinta días hábiles, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente o devandito acordo. Cee, 28 de marzo de 2022. Alcaldesa do Concello de Cee Marcela Maria Velles Rimoldi
01/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.71141. Solicitude de concesión de augas públicas presentada por Casa Grande de Xanceda, S. L. (Mesía)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.71141 Casa Grande de Xanceda, S. L. solicita de Augas de Galicia un caudal de 50.138 m3/ano de augas procedente de diversos mananciais no lugar da Casagrande, parroquia de Xanceda (San Salvador), no t. m. de Mesía (A Coruña), con destino aos usos doméstico, gandeiro e industrial. As características do aproveitamento son: SOLICITANTE: Casa Grande de Xanceda, S. L. CAUDAL: 1,589 litros/segundo DESTINO: Uso doméstico, gandeiro e industrial ORIXE: Mananciais e pozo de barrena LUGAR: A Casagrande PARROQUIA: Xanceda (San Salvador) CONCELLO: Mesía As obras descríbense no documento titulado “Proyecto técnico para la solicitud de autorización para la captación de aguas en la granja Casa Grande de Xanceda en Mesía (A Coruña)”, de marzo de 2020, e na nota aclaratoria de setembro de 2020. Os consumos actuais da Casa Grande de Xanceda clasifícanse en: – Consumo asimilable a doméstico, da plantilla de traballadores, e do consumo de actividades culturais, asociado ás visitas didácticas á granxa. – Consumos de uso doméstico, asociado ás casas privadas existentes na propiedade dalgúns traballadores. – Consumo asimilable a doméstico, da plantilla de traballadores, e do consumo de actividades culturais, asociado ás visitas didácticas á granxa. – Consumos agropecuarios de gandería, asociados ó consumo do gando e todos os seus servizos auxiliares (resgardo de ganado, sala de ordeño, almacenamento de leite. Neste caso a limpeza do establo realízase con auga reutilizada na factoría. – Consumo industrial, da fábrica de produtores de iogures e derivados lácteos, embalaxe e distribución. Existen outras fontes de subministro que se utilizan como bebedoiros do gando e que se definen no proxecto. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste Servizo, situadas na rúa Tomiño número 16-baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (Sinatura dixital), 24 de marzo de 2022.
01/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72621. Paseo fluvial. Concello de Arteixo

Concello de Arteixo, solicita de Augas de Galicia por atoparse nas marxes do río Seixedo, a autorización de obras, no lugar de Villarrodis, parroquia de Oseiro (San Tirso), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72621 As obras solicitadas consisten na execución das obras do proxecto: “Paseo fluvial no entorno das marxes do río Seixedo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 29 de marzo do 2022 A/o xefa/e do Servizo Territorial – Felipe Martin Aziz Viruete (Sinatura dixital)
01/04/2022 | Administración LocalMunicipal
Ribeira
Aprobación inicial de modificación da Ordenanza: A.5 (i. i. v. t. n. u.) e derrogación da Ordenanza fiscal: B.1.7

O Pleno da Corporación, na sesión ordinaria celebrada o pasado 28 de MARZO de 2022, adoptou os seguintes acordos: Segundo o previsto nos artigos 17 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das Facendas e locais, e 49 da Lei 7/1985, de 2 de abril, reguladora das bases do réxime local, mediante o presente anuncio, o acordo de aprobación provisional, sométese a exposición pública por prazo de 30 días hábiles, mediante anuncio no BOP, taboleiro de anuncios, e sede electrónica do Concello, e nun diario dos de maior difusión da provincia, a contar dende a inserción no Boletín Oficial da Provincia, para que os/as interesados/as poidan examinar o expediente, e presentar as reclamacións que estimen oportunas perante o Pleno. De non presentárense reclamacións, enténdese aprobado definitivamente o acordo ata entón provisional sen necesidade de novo acordo plenario. Ribeira, 29 de marzo do 2022 O ALCALDE Manuel Ruiz Rivas
01/04/2022 | Administración LocalMunicipal
Ares
Aprobación inicial da modificación da Ordenanza do prezo público do servizo de axuda a domicilio municipal

Aprobada Inicialmente na sesión Plenaria ordinaria de data 28 de marzo do 2022 a modificación da Ordenanza do prezo público do Servizo de axuda a domicilio municipal de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 28 de marzo do 2022 O Alcalde-Presidente Asdo: Julio Ignacio Iglesias Redondo
01/04/2022 | Administración LocalMunicipal
Vedra
Secretaría-Intervención
Convocatoria da selección de persoal laboral temporal (PEL 2022)

ANUNCIO Convocatoria de selección de persoal laboral temporal para a contratación de persoal do Plan de Emprego Local (PEL) 2022 Bases de convocatoria para a contratación laboral temporal de 2 oficiais de segunda xardineiros/as a xornada parcial, 2 oficiais de segunda albaneis a xornada parcial e 1 operario/a de servizos varios-axudante RSU a xornada completa Por resolución núm.165/2022 de data 21 de marzo de 2022, o alcalde-presidente do Concello de Vedra, resolveu aprobar as bases e proceder á convocatoria do proceso selectivo para a contratación laboral temporal, na modalidade de duración determinada (disposición transitoria cuarta do RDL 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo), de 2 oficiais de segunda xardineiros/as a xornada parcial (5 horas/día) durante 5 meses, 2 oficiais de segunda albaneis a xornada parcial (5 horas/día) durante 4 meses e medio e 1 operario/a de servizos varios-axudante RSU a xornada completa durante 2 meses e medio, ao abeiro do programa PEL-Concellos 2022 da Deputación Provincial de A Coruña. As bases están a disposición dos/as interesados/as no taboleiro de anuncios da sede electrónica do Concello (https://https://sede.vedra.es/) e na web municipal (https://www.concellodevedra.es). As persoas aspirantes serán preseleccionadas pola Oficina Pública de Emprego de Santiago Norte, que remitirá lista provisional, previa oferta presentada polo Concello de Vedra. Vedra, 29 de marzo de 2022. O alcalde Asdo.: Carlos Martínez Carrillo
01/04/2022 | Administración LocalMunicipal
Ordes
Delegación de competencias da Alcaldía

ASUNTO: Delegación de competencias da Alcaldía EXPEDIENTE: 2022/G003/000388 Tendo que ausentarme do termo municipal, non podendo exercer por tal motivo as funcións propias da Alcaldía o día 1 de abril de 2022, de conformidade co disposto no art.21.3 da Lei 7/1985, de 2 de abril; arts.61.3 e 63 da Lei 5/97, de 22 de xullo e arts.43, 44 e 47.2 do Real Decreto 2568/1986, de 28 de novembro, RESOLVO: 1. Delegar durante dito día a totalidade das competencias permitidas legalmente na 1º Tenente de Alcalde DªFlorencia Soledad Berrou Budean.2. Dese conta ao Pleno na primeira sesión ordinaria que celebre, notificándose, ademais, persoalmente ao designado, e publíquese no Boletín Oficial da Provincia. A presente resolución producirá efectos desde o día seguinte ao da súa sinatura. En Ordes, 31 de marzo de 2022 O Alcalde-Presidente O Secretario José Luis Martínez Sanjurjo Juan Luis González Iglesias
01/04/2022 | Administración LocalMunicipal
Culleredo
Economía, Facenda e Réxime Interior
Aprobación inicial do orzamento do exercicio 2022

O Pleno da Corporación en sesión celebrada o 30 de marzo de 2022 aprobou inicialmente o Orzamento Xeral para o exercicio económico de 2022. De conformidade co disposto no artigo 169 do RDL 2/2004, polo que se aproba o texto refundido da lei reguladora das Facendas Locais, o Orzamento Xeral e a súa correspondente documentación quedan expostos ao público polo prazo de quince días hábiles contados desde a publicación do presente anuncio no Boletín Oficial da Provincia. Durante este prazo os interesados poderán examinar o expediente e presentar ante o Pleno as reclamacións que consideren oportunas. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, a 30 de marzo de 2022 A concelleira delegada de facenda, patrimonio e administración electrónica Marta María Iglesias Becerra
01/04/2022 | Administración LocalMunicipal
Ares
Aprobación inicial da Ordenanza reguladora da taxa por ocupación de terreos de uso público con mesas e cadeiras coa finalidade lucrativa para a suspensión da súa liquidación no exercicio 2022

EDICTO APROBACIÓN INICIAL DA ORDENANZA REGULADORA DA TAXA POR OCUPACIÓN DE TERREOS DE USO PÚBLICO CON MESAS E CADEIRAS COA FINALIDADE LUCRATIVA PARA A SUSPENSIÓN DA SÚA LIQUIDACIÓN NO EXERCICIO 2022 Aprobada Inicialmente na sesión plenaria ordinaria de data 28 de marzo do 2022 a Ordenanza reguladora da taxa por ocupación de terreos de uso público con mesas e cadeiras coa finalidade lucrativa para a suspensión da súa liquidación no exercicio 2022, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 28 de marzo do 2022. O alcalde-presidente Asdo.: Julio Ignacio Iglesias Redondo
01/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82721. Vivenda, edificación auxiliar e peches. Concello de Oleiros

Darwin Alexander Miguel Valentin Truta Ayoso, solicita de Augas de Galicia por atoparse nas marxes do río Seixo, a autorización de obras, nas parcelas de referencia catastral 3404605NJ5030S0001TP e 3404605NJ5030S0000RO, no lugar de Rúa Aguarrio, parroquia de Dorneda (San Martiño), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82721. As obras solicitadas consisten na construción dunha vivenda composta de planta baixa e primeira e unha edificación auxiliar, peche de parcela: frontal mediante tubulares verticais de aluminio, no lateral noroeste mediante muro e formigón rematado con panel metálico e no lateral sueste-suroeste mediante bloque de formigón prefabricado rematados con panel metálico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 29 de marzo do 2022 A/o xefa/e do Servizo Territorial – Yelena De Llanza Presentado (Sinatura dixital)
01/04/2022 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de marzo 2022

Por Decreto de Alcaldía, de data 25/03/2022, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de marzo 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 25 de marzo ó 31 de maio de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 28 de marzo do 2022 O Alcalde, Manuel Ruiz Rivas
01/04/2022 | Administración LocalMunicipal
Oza-Cesuras
Anuncio da devolución de aval a “Maquinaria Agrícola del Noroeste, SL” pola “subministración dun tractor e dous apeiros desbrozadoras (unha de arrastre e outra de brazos) novos”

Transcurrido o prazo de garantía para a execución do suministro denominado “SUMINISTRACION DUN TRACTOR E DOUS APEIROS DESBROZADORAS (UNHA DE ARRASTRE E OUTRA DE BRAZOS) NOVOS”. E solicitada pola empresa contratista “MAQUINARIA AGRICOLA DEL NOROESTE SL” a cancelación da fianza definitiva, faise público para que no prazo de quince días poidan presentarse as reclamacións que estimen pertinentes. Oza- Cesuras, 28 de marzo de 2022 O Alcalde; Asdo.: José Pablo González Cacheiro.
01/04/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente a Modificación do Anexo de Subvencións do Orzamento para o exercicio 2022. Expediente Nº: 2022/T002/000010

O Pleno do Concello de Cee en sesión ordinaria celebrada o día 25 de marzo de 2022, acordou a aprobación inicial da Modificación do Anexo de Subvencións do Orzamento para o exercicio 2022. Expediente Nº: 2022/T002/000010. Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Cee, 28 de marzo de 2022 Alcaldesa do Concello de Cee. Fabiola Andrea Dibaga Azami.
01/04/2022 | Administración LocalMunicipal
A Laracha
Aprobación inicial da Ordenanza fiscal do viveiro industrial de empresas do Concello da Laracha

ANUNCIO Aprobación inicial da Oordenanza fiscal do Viveiro Industrial de Empresas do Concello da Laracha O Pleno do Concello da Laracha, en sesión ordinaria celebrada o día 25 de marzo de 2022, acordou a aprobación inicial da Ordenanza fiscal do Viveiro Industrial de Empresas do Concello da Laracha Procede a exposición publica por un prazo de trinta días, mediante inserción do presente edicto o Boletín Oficial da Provincia e no diario “El Ideal Gallego”, así como no taboleiro de edictos da sede electrónica do Concello da Laracha. O prazo citado comezará a contar a partir da derradeira das publicacions realizadas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido devandito prazo non se presentaron reclamacións, considerarase aprobado definitivamente devandito acordo. A Laracha, o 29 de marzo de 2022. O alcalde José Manuel López Varela
01/04/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente o suplemento de crédito n.º 1/2022. Expediente n.º 2022/T002/000008

ANUNCIO DE APROBACIÓN INICIAL O Pleno do Concello de Cee, en sesión ordinaria celebrada o día 25 de marzo de 2022, acordou a aprobación inicial do suplemento de crédito N.º 1/2022. Expediente N.º 2022/T002/000008, pola contía de 22.154,18 €. Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito acordo. Cee, 28 de marzo de 2022. Alcaldesa do Concello de Cee Andres Benjamin Ines Magdalena Ezzaitouni Magnusson
01/04/2022 | Administración LocalMunicipal
Valdoviño
Aprobación definitiva de modificación de crédito nº 02/2022 MC SC

Aprobado polo Pleno desta Corporación en sesión ordinaria celebrada o 3 de marzo de 2022 o expediente de modificación de créditos nº 02/2022 MC SC, mediante suplemento de crédito no actual orzamento para este exercizo, por un importe de 277.460,33 € e transcorrido o prazo de exposición pública sen que se presentasen reclamacións considérase definitivamente aprobado o expediente de modificación de crédito, e de acordo co disposto nos artigos 179.4 e 169.3 do TRLFL, faise público o resumo por capítulos do Estado de Gastos do referido Orzamento, que queda como segue: O que se fai público para xeral coñecemento e efectos. Valdoviño, 31 de marzo de 2022 O alcalde: Asdo.: D. Alberto González Fernández
29/04/2022 | Administración LocalMunicipal
San Sadurniño
Aprobación 4º trimestre 2021 do padrón da auga

Apróbase por Resolución da Alcaldía con data de 25 de abril de 2022, o padrón cobratorio correspondente ó abastecemento domiciliario de auga potable do 4º trimestre do ano 2021, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. No relativo ao canon da auga, a falta de pago no período voluntario suporá a existencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación San Sadurniño, 26 de abril de 2022. O ALCALDE, Secundino García Casal.
29/04/2022 | Administración LocalMunicipal
Muxía
Anuncio de aprobación do padrón fiscal do servizo de ximansio municipal de marzo 2022

EDICTO DE APROBACION DO PADRON DO SERVIZO DE XIMNASIO MUNICIPAL. FEBREIRO 2022 Por Decreto da Alcaldía da 25 de abril de 2022 se aprobou a seguinte resolución: “Visto o padrón fiscal da taxa polo servizo de ximnasio municipal do mes de marzo de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente RESOLVO: PRIMEIRO.–Aprobar o padrón da taxa pola prestación de servizos deportivos (ximnasio municipal), e que ascende ao importe de 624 euros de 52 usuarios. SEGUNDO.–Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.–O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.–Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. alcalde-presidente, como establece o artigo 14.2 do R. D. lexislativo 2/2004 polo que se aproba o texto refundido da Lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, 25 de abril de 2022. O alcalde Santiago M. Toba Campaña
29/04/2022 | Administración LocalMunicipal
Arzúa
Anuncio estimación recurso reposición Colexio Traballo Social de Galicia contra as bases publicadas no BOP 38 de 24/2/2022 proceso selectivo bolsa educador familiar

Por Decreto do alcalde nº 330/2022 de data 25/04/2022, en que se resolve o recurso potestativo de reposición presentado o 7/3/2022 con rexistro de entrada no Concello de Arzúa 202299900000246 polo Colexio de Traballo Social de Galicia fronte a base cuarta das bases para formación dunha bolsa de funcionarios/as interinos/as para a execución do programa de Educación familiar do Concello de Arzúa solicitando a nulidade da Base segunda( entendese cuarta ) apartado c) das bases publicadas no BOP 38 de data 24/2/2022 para formación dunha bolsa de funcionarios interinos/as para execución do programa de educación temporal no Concello de Arzúa reclamando que a tituación de Traballo Social esté incluída nas titulacións que dan acceso á selección do posto de educador/a familiar, RESOLVEUSE: PRIMEIRO.- Estimar o recurso de reposición interposto quedando a base cuarta apartado c) das bases publicadas no BOP 38 de data 24/2/2022 para formación dunha bolsa de funcionarios interinos/as para execución do programa de educación temporal no Concello de Arzúa redactada como segue: – Diplomado/a en Educación Social. – Graduado/a en Educación Social. – Primeiro ciclo da titulación de licenciado/a en Pedagoxía ou Psicoloxía ou Psicopedagoxía. – Graduado/a ou licenciado/a en Pedagoxía, Psicoloxía ou Psicopedagoxía.-Diplomado/a en Traballo Social. SEGUNDO.- Manter a validez de instancias de participación xa presentadas no prazo de dez días hábiles dende a publicación das bases no BOP nº 38 de data 24/2/2022, aperturando un novo prazo de presentación de instancias exclusivamente para diplomados/as, graduados/as en Traballo social de 10 días hábiles a contar dende o día seguinte o da publicación desta modificación da base cuarta apartado c) no BOP facendo constar que o requisito de participación así como méritos deberan estar referidos a data de publicación das bases agora rectificadas 24/2/2022. TERCEIRO.- Publicar este decreto no BOP e no taboleiro de anuncios da sede electrónica municipa aos efectos oportunos. En Arzúa, 26 de abril de 2022 O Alcalde - Presidente Asdo.- José Luis García López
29/04/2022 | Administración LocalMunicipal
Boimorto
Aprobación do padrón fiscal de axuda no fogar do mes de marzo de 2022

EXPOSICIÓN PÚBLICA DA APROBACIÓN DE PADRÓNS FISCAIS S. A. F. MARZO 2022 Por Decreto da Alcaldía n.º 177/2022, de data 25/04/2022, acordou aprobar os padróns fiscais do mes de marzo de 2022 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos de 2.861,06 € e 1.179,00 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 25 de abril de 2022. A alcaldesa Asdo.: María Jesús Novo Gómez
29/04/2022 | Administración LocalMunicipal
Culleredo
Economía, Facenda e Réxime Interior
Anuncio declarando deserta a convocatoria do proceso selectivo para a provisión en propiedade dunha praza de traballador/a social

Por resolución da concelleira delegada de Seguridade Cidadá e Persoal do día 22.04.2022, resolveuse o seguinte: “Declarar deserta a praza de traballador/a social convocada e polo tanto declarar deserta a convocatoria do proceso selectivo para a provisión en propiedade dunha praza de traballador/a social de administración especial, subescala técnica, persoal funcionario de carreira, polo procedemento de oposición aprobada en Xunta de Goberno local o día vinte e seis de xullo de dous mil vinte e un. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica para xeral coñecemento. Culleredo, a 25 de abril de 2022 A concelleira delegada de seguridade cidadá e persoal Marta María Figueroa Fuentes P. D. (Resolución do 13.07.2020; BOP núm.114, do 23.07.2020)
29/04/2022 | Administración LocalMunicipal
Tordoia
Padrón fiscal da taxa da auga, saneamento e canon da auga do primeiro trimestre de 2022

ANUNCIO APROBACIÓN DO PADRÓN FISCAL DAS TAXAS POLO SERVIZO DE ABASTECEMENTO DE AUGA, SANEAMENTO E CANON DE AUGA Na Xunta de Goberno Local ordinaria que tivo lugar o 21/04/2022, por unanimidade dos asistentes acordouse o seguinte: 1.–Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre 2022.2.–Expor ó público todos os datos incorporados ó Padrón que se aproba, mediante edicto que se debe publicar no BOP e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3.–Establecer o período de cobramento en período voluntario, que abranguerá dende o 28/03/2022 ó 28/05/2022. Transcurrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria.4.–A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón.5.–Contra as liquidacións incorporadas ó Padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora de facendas locais, no prazo dun mes, contado dente o día seguinte ó remata da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Tordoia, 25 de abril de 2022. O alcalde Eduardo Antonio Pereiro Liñares
29/04/2022 | Administración LocalMunicipal
Dodro
Aprobación do padrón da taxa polos servizos de abastecemento de auga, rede de sumidoiros e depuración, 1º trimestre de 2022

A Xunta de Goberno Local do Concello de Dodro, na súa sesión ordinaria do día 12 de abril de 2022, acordou aprobar o padrón da taxa polos servizos de abastecemento de auga, rede de sumidoiros e depuración correspondente ao 1º trimestre 2022, elaborado pola empresa concesionaria do dito servizo. O referido padrón queda exposto ao público, de conformidade co establecido no artigo 102 da Lei 58/2003, de 17 de decembro, Xeral Tributaria e nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, durante o prazo de 15 días, que comenzarán a contar o día seguinte ao da publicación deste anuncio no Boletín Oficial da Provincia, para que as persoas interesadas poidan examinalo e, no seu caso, formular as reclamacións que estimen oportunas. Esta exposición servirá de notificación colectiva a tódolos contribuíntes, nos termos establecidos na dita Lei Xeral Tributaria. Poderá interporse, perante o Concello de Dodro, o recurso de reposición previo ao contencioso-administrativo regulado no artigo 14.2 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, contra a liquidación das taxas municipais que conteña o padrón, no prazo dun mes a partir do día seguinte ao da finalización da exposición pública do padrón. A repercusión da canon da auga poderá ser, así mesmo, obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación, consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. As débedas pendentes esixiranse pola vía de constrinximento e devindicarán o recargo de prema, os xuros de mora e as custas que se produzan, logo de transcorrer o período voluntario de pagamento establecido. Polo que respecta ao canon de auga, a vía de constrinximento será realizada pola consellería competente en materia de facenda da Xunta de Galicia. Dodro, 21 de abril de 2022 O alcalde, Francisco Xabier Castro Tourís
29/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. A15.71608. Renovación de concesión de auga. Concello de Zas

Hernando Agbalou Legarra, con DNI XXXXXXXXX, en representación da Comunidade de Usuarios do Candal, solicita de Augas de Galicia a novación da concesión outorgada con data 10 de xullo de 2003 (expediente DH. A15.12469) cun caudal de 63.072 m3/ano de augas procedente de 4 mananciais situados na parroquia de Santo Adrián de Castro, t. m. de Zas, con destino a uso de abastecemento de poboación. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.71608. As características do aproveitamento son: SOLICITANTE: Comunidade de Usuarios do Candal REPRESENTANTE: Hernando Agbalou Legarra DESTINO: Abastecemento de poboación ORIXE: 4 mananciais PARROQUIA: Santo Adrián de Castro CONCELLO: Zas Captacións: As augas das 4 captacións reúnense nun repartidor antes de conducirse cara aos depósitos individuais de 3.000 litros de capacidade situados nunha nave na parcela con referencia catastral 15094A034005810000TA, desde os que se abastecen os lugares da Andragalla, Penedo e Vilachán, todos da parroquia de Lamas (Santa María). A rede do aproveitamento discorre por parcelas privadas e camiños pola zona de policía do río de Meanos e Zas, atravesando os ríos de Zas e Berbia, entre outros de pequena entidade, e vai disposta en gabias sobre leito de grava e soterradas a 50 cm de profundidade. O tubo principal, ¢75 mm, conduce as augas desde os mananciais ata os depósitos, sendo o tubo de subministro ata os lugares de uso ¢32 mm. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, onde estará exposto o expediente de que se trata, para que poida ser examinado por quen o desexar, previa cita no enderezo electrónico dgn. augas@xunta. gal. A Coruña, 25 de abril de 2022 O xefe do servizo territorial Néstor Rodríguez Arias
29/04/2022 | Administración LocalMunicipal
Dodro
Proxecto de orzamento municipal para o exercicio 2022

O Pleno municipal, na sesión ordinaria realizada o día 25 de marzo de 2022, aprobou inicialmente o orzamento xeral para o exercicio económico de 2022. O orzamento estivo exposto ao público, previo anuncio publicado no BOP núm.60, do 29 de marzo de 2022, por un prazo de quince días hábiles, durante os que no se presentou ningunha reclamación contra este, polo que se considera definitivamente aprobado. De conformidade co disposto no artigo 169.3 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, publícase o resumo por capítulos: E para os efectos do disposto no artigo 127 do Real decreto lexislativo 781/1986, do 18 de abril, publícase o cadro de persoal e a relación de postos de traballo: Dodro, 25 de abril de 2022 O alcalde Francisco Xabier Castro Tourís
29/04/2022 | Administración LocalMunicipal
Camariñas
Delegación da competencia para celebrar matrimonio civil na concelleira paula mouzo mas

O 26 de abril de 2022 a alcaldesa, DªAllegra Velaure Grunwald, ditou o decreto de delegación que se transcribe: “Mediante escrito de data 21-04-2022 (RXE núm.202200000001322, do 21-04-2022) o Rexistro Civil de Camariñas comunicou a esta Alcaldía os datos relativos ao expediente Núm.27/2022 de autorización para celebrar matrimonio civil. Vista a comunicación presentada polas interesadas, de acordo co establecido no art.51.2.1º do Código civil e art.21.1 s) e 3 da Lei 7/1985, do 2 de abril, acordo: Primeiro.- Delegar na concelleira DªPaula Micaela Julio Martin Pozuelo a competencia para autorizar o matrimonio relativo ao expediente mencionado no encabezado. Segundo.- O acto de celebración terá lugar o día 30 de abril de 2022, ás 14:00 horas, no Salón de Plenos da Casa do Concello de Camariñas. Terceiro.- Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” O que se fai público en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Camariñas, a 26 de abril de 2022. A alcaldesa, Asdo. Sandra Insua Rial
29/04/2022 | Administración LocalMunicipal
A Coruña
Rehabilitación e Vivenda
Anuncio da aprobación inicial da modificación da Ordenanza municipal reguladora da concesión de axudas a conservación e rehabilitación de edificios e vivendas

ANUNCIO APROBACIÓN INICIAL DA MODIFICACIÓN DA ORDENANZA MUNICIPAL REGULADORA DA CONCESIÓN DE AXUDAS A CONSERVACIÓN E REHABILITACIÓN DE EDIFICIOS E VIVENDAS O Concello da Coruña, na sesión do Pleno celebrada o 7 de abril de 2022, aprobou inicialmente o Texto Refundido do Proxecto de Modificación da Ordenanza Reguladora da Concesión de Axudas para a Conservación e Rehabilitación de Edificios de Vivendas. De conformidade co artigo 49 da Lei 7/1985, do 2 de abril, Reguladora das Bases de Réxime Local, sométese a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia da Coruña para que poida ser examinada e presentar as reclamacións que se estimen oportunas. Durante o devandito prazo o expediente poderá ser examinado por calquera persoa interesada, nas dependencias municipais do Servizo de Rehabilitación e Vivenda sita na rúa Caballeros, 21 (Estación de Autobuses), para que se formulen as reclamacións ou suxestións que estimen pertinentes. Así mesmo, estará a disposición das persoas interesadas no taboleiro de anuncios e edictos do Concello da Coruña, na sede electrónica deste Concello. No caso de non presentarse reclamacións no citado prazo, entenderase automaticamente elevado a definitivo o acordo de aprobación inicial da mencionada Ordenanza. A Coruña, a 25 de abril do 2022. A alcaldesa, P. D. A directora da Área de Urbanismo (Decreto 3847, do 26 de xuño de 2019; BOP n.º 124, do 03/07/2019). María Hernández García
29/04/2022 | Administración LocalMunicipal
Corcubión
Modificación do orzamento do Concello de Corcubión núm.3/2022 mediante crédito extrordinario financiado con remanente líquido de tesourería

APROBACIÓN DEFINITIVA DO EXPEDIENTE DE MODIFICACIÓN DE CRÉDITO NÚM.3/2022 NA MODALIDADE DE CRÉDITO EXTRAORDINARIO En cumprimento do disposto no artigo 169.1, por remisión do artigo 177.2 do Real Decreto lexislativo 2/2004, do 5 de marzo, polo que se aproba o Texto refundido da Lei Reguladora das Facendas Locais, e tendo en conta que non se presentaron alegacións durante o prazo de exposición ao público, queda elevado a definitivo o acordo plenario do 17 de marzo, polo que se aproba o expediente de modificación de crédito núm.3/2022, na modalidade de crédito extraordinario, que se fai público resumido por capítulos: Orzamento de gastos Orzamento de ingresos Corcubión, 22 de abril do 2022. O alcalde Manuel Insua Insua
29/04/2022 | Administración LocalMunicipal
Culleredo
Economía, Facenda e Réxime Interior
Aprobación do padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa ano 2022

Por resolución da concelleira delegada de facenda, patrimonio e administración electrónica de data 22 de abril de 2022, se prestou aprobación ao padrón fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa, correspondente ao exercicio de 2022. O devandito Padrón estará a disposición do público nas oficinas do servizo de economía e facenda sitas en rúa do Concello, 12 durante un prazo de un mes a contar dende a data de publicación deste anuncio, en horario de 9 a 14 horas, para que os interesados poidan examinalo e, no seu caso, formular as reclamacións oportunas. Contra o acordo de aprobación do Padrón Fiscal da taxa pola ocupación de terreos de uso público por mesas, cadeiras e elementos auxiliares con finalidade lucrativa, poderase interpoñer recurso de reposición no prazo de un mes, que se computará a partir do día seguinte o da publicación de este anuncio no Boletín Oficial da Provincia da Coruña, ante o Sr. Alcalde-Presidente do Concello de Culleredo. Contra a resolución expresa o presunta do recurso de reposición que no seu caso se formule, poderase interpoñer recurso contencioso-administrativo na forma e prazos establecidos na Lei 29/1998, de 13 de xullo, Reguladora da Xurisdición Contencioso-administrativa. O presente anuncio ten carácter de notificación colectiva ó amparo do previsto no artigo 102.3 da Lei 58/2003, de 17 de decembro, xeral tributaria. Culleredo, a 26 de abril de 2022 A concelleira delegada de facenda, patrimonio e administración electrónica Marta María Iglesias Becerra PD Resolución do 13/07/2020; BOP núm.114, do 23/07/2020
29/04/2022 | Administración LocalMunicipal
Santiago de Compostela
Secretaría Xeral
Rectificación de erros do acordo de delegación de competencias da Xunta de Goberno Local do 13 de abril de 2022

Rectificación de erros do acordo de delegación de competencias da Xunta de Goberno Local do 13 de abril de 2022 A Xunta de Goberno Local, por acordo do 25 de abril de 2022, rectificou un erro advertido no seu acordo do 13 de abril de 2022 polo que a Xunta de Goberno Local polo que delegaba competencias nos concelleiros delegados, de xeito que a parte dispositiva, no apartado relativo á delegación de competencias na concelleira delegada de Políticas Sociais e Saúde, Medio Ambiente e Parques e Xardíns, que debe figurar do seguinte xeito: “Primeiro. –Delegar as competencias da Xunta de Goberno Local que se relacionan nos concelleiros que se indican: (.) 3. Na concelleira delegada de Políticas Sociais e Saúde, Medio Ambiente e Parques e Xardíns: – A resolución dos procedementos para o outorgamento das prestacións reguladas na “Ordenanza de garantía básica cidadá do Concello de Santiago de Compostela “Compostela+”, a aprobación da xustificación das axudas (art.12) e a autorización e disposición de gastos e o recoñecemento de obrigas neses procedementos. – A resolución dos procedementos de concesión de bolsas de comedor, actividades extraescolares e material escolar e a disposición do gasto e o recoñecemento das obrigas neses procedementos.” Santiago de Compostela, 26 de abril de 2022. O concelleiro-secretario da X. G. L. Asdo.: Gumersindo Guinarte Cabada